|  |
| --- |
| **PODMIENKY ÚČASTI** |

## 

## Podmienky účasti

## 1. Osobné postavenie podľa § 32 zákona

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov. Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

1. podľa § 32 ods. 1 písm. b) zákona, že uchádzač nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
2. podľa § 32 ods. 1 písm. c) zákona, že nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového a colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
6. podľa § 32 ods. 1 písm. g) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať.

H) podľa § 32 ods. 1 písm. h) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

**Doklady, ktoré sa nepredkladajú:**

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

**Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona alebo čestným vyhlásením podľa § 114 ods. 1 zákona.** V prípade, že uchádzača tvorí skupina dodávateľov, uchádzač vyplní a predloží JED alebo čestné vyhlásenie s požadovanými informáciami za každého člena skupiny dodávateľov.

**Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.** Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

**2. Technická a odborná spôsobilosť**

**2.1. Podľa § 34 ods. 1 písm. a) zákona.**

**Minimálna požadovaná úroveň štandardov**

§ 34 ods. 1 písm. a) zákona – verejný obstarávateľ požaduje predložiť zoznam dodávok tovaru za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Zoznamom dodávok tovaru musí uchádzač preukázať, že za rozhodné obdobie dodal tovary rovnakého charakteru, ako je predmet zákazky, ktorým preukáže, že za rozhodné obdobie realizoval dodávky v celkovej hodnote spolu: minimálne 30 000,00 € bez DPH

Za vyhlásenie verejného obstarávania sa považuje zverejnenie výzvy na predkladanie ponúk uverejnenej vo Vestníku verejného obstarávania.

Zo zoznamu dodávok tovaru predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke (najmä: názov/obchodné meno, sídlo/miesto podnikania odberateľa, predmet zmluvy/plnenia - stručný opis predmetu plnenia, skutočná lehota dodania, kontaktná osoba za odberateľa - meno, priezvisko, pozícia, aktuálne telefónne číslo, e-mail za účelom prípadného overenia predkladaných informácií).

Ak odberateľom bol verejný obstarávateľ alebo obstarávateľ podľa tohto zákona, súčasťou zoznamu dodávok tovaru musia byť referencia/referencie alebo ekvivalentný/ekvivalentné doklad/doklady v súlade so zákonom.

Zo zoznamu dodávok tovaru predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke (najmä: názov/obchodné meno, sídlo/miesto odberateľa, predmet zmluvy/plnenia - stručný opis predmetu plnenia, zmluvná cena tovaru v EUR bez DPH a skutočne uhradená cena za dodaný tovar s odôvodnením rozdielu cien, zmluvná lehota dodania a skutočná lehota dodania s odôvodnením rozdielu lehoty dodania, kontaktná osoba za odberateľa - meno, priezvisko, pozícia, aktuálne telefónne číslo, e-mail za účelom prípadného overenia predkladaných informácií).

**2.2. Podľa § 34 ods. 1 písm. m) bod 1 zákona.**

**Minimálna požadovaná úroveň štandardov**

Verejný obstarávateľ požaduje predloženie:

**1. fyzickej vzorky požadovaného predmetu zákazky** overených orgánmi kontroly kvality alebo s určenými orgánmi s právomocou posudzovať zhodu, t.j. akreditovaným skúšobným laboratóriompri zohľadnení požiadaviek uvedených v týchto súťažných podkladoch, v prílohe č. 1. Opis predmetu zákazky, technické požiadavky, pričom overenie týchto vzoriek musí byť vyznačené akreditovaným skúšobným laboratóriom na každej predloženej vzorke z dôvodu zabezpečenia identity vzorky s predkladanými výsledkami skúšok (protokolmi o skúškach, záverečnými protokolmi o skúške) alebo certifikátmi. Každá predkladaná vzorka musí byť označená akreditovaným skúšobným laboratóriom priamo na vzorke s vyznačením čísla certifikátu alebo záverečného/protokolu o skúške (nie na obale). Zároveň verejný obstarávateľ požaduje, aby označenie akreditovaným skúšobným laboratóriom na každej vzorke bolo pripevnené tak, že ho nie je/nebude možné bez porušenia zameniť.

## Fyzická časť ponuky obsahujúca vzorku podľa tejto prílohy súťažných podkladov sa predkladá v uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené nasledovné údaje:

* adresa verejného obstarávateľa: Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava,
* obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,
* označenie „VEREJNÁ SÚŤAŽ – NEOTVÁRAŤ“,
* označenie heslom súťaže „ Hasičské ochranné kukly“,
* Vzorky sa predkladajú pre každú časť samostatne.

**Fyzickú časť ponuky obsahujúcu vzorky je potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 09:00 do 15:00 hod.**

Vzorku predloženú za účelom preukázania splnenia podmienok účasti, tiež budú v rámci hodnotenia ponúk podľa § 53 zákona, použité za účelom posúdenia splnenia požiadaviek verejného obstarávateľa na predmet zákazky.

Vzorka predložená úspešným uchádzačom zostáva po ukončení verejného obstarávania v dispozícii verejného obstarávateľa a budú v prípade úspešného uchádzača slúžiť počas trvania Kúpnej zmluvy na overovanie, či dodaný Tovar zodpovedá vzorke, ktoré úspešný uchádzač/Predávajúci predložil v rámci ponuky. Po nadobudnutí účinnosti Kúpnej zmluvy verejný obstarávateľ vráti vzorky predložené neúspešnými uchádzačmi.

V prípade, že uchádzač využije podľa § 34 ods. 3 zákona na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. (6) písm. a) až h) a ods. (7) zákona, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok za všetkých členov skupiny spoločne.

Doklady a dokumenty, ktorými uchádzač preukazuje svoju technickú alebo odbornú spôsobilosť vyhotovené v inom ako štátnom jazyku, t. j. v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka, okrem dokladov predložených v českom jazyku.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona alebo čestným vyhlásením podľa § 114 ods. 1 zákona.V prípade, že uchádzača tvorí skupina dodávateľov, resp. uchádzač preukazuje splnenie podmienok ohľadne technickej spôsobilosti prostredníctvom inej osoby, uchádzač vyplní a predloží JED alebo čestné vyhlásenie s požadovanými informáciami za každého člena skupiny dodávateľov, resp. inú osobu.